text: Den Store Strikkedyst på landsdækkende tv
  11 januar 2016 kl. 11.38
  Den mest omtalte serie i nyere tid fra TV SYD har mandag premiere på TV2
  En af TV SYDs største seersuccesser nogen sinde, Den Store Strikkedyst, har mandag d. 11. januar premiere på TV2.
  Serien sendes derefter otte hverdage i træk på kanalen kulminerende med 8. afsnit (finalen) onsdag den 20. januar.
  På TV SYD siger chefredaktør Claus Christensen:
  - Vi ved, at vore seere var meget glade for serien. Nu er vi naturligvis spændte på, om det samme gør sig gældende hos resten af danskerne.
  Den Store Strikkedyst er bredt omtalt i medier i både ind- og udland, og en anmelder betegnede den som genialt reality-tv for voksne.
   I 2014 blev Den Store Strikkedyst præsenteret under navnet ”The Great Knitoff” som et ud af blot 80 programmer verden over på en international tv-festival i Tokyo.
  Den Store Strikkedyst, sæson 2, premiere mandag 11. januar kl. 13.25 på TV2, derefter de kommende syv mandage.
  